Չենք կրնար ըսել որ հայերը գիրք չեն կարդար: Հայերը գիրքեր կը կարդան տարբեր լեզուներով: Նուազած է հայերէն գիրք կարդացողներու թիւը եւ ասոր պատճառը կը համարուի յիշուած թուայնացումը, թէեւ, խօսքի ընթացքին, հայերէն գիրքի թուայնացումը պահանջողներ կ’ըլլան: Ճիշդ է, զբօս-ժամանցի բազմացումը, հեռատեսիլը, օտար լեզուներու թափանցումը հայկական ընկերութեան մէջ, օտարալեզու գիրքերու շուրջ եղած քարոզչութիւնը, կրթական հաստատութիւններու մէջ անոնց տրուած կարեւորութիւնը, կը նեղցնեն հայերէն գիրքի տարածման ծիրը: